ททท. เตรียมเสนอ ครม. โครงการรัฐทัวร์ทั่วไทย ภายในสัปดาห์หน้า
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยถึงกรณีโครงการรัฐทัวร์ทั่วไทย เป็นโครงการที่จะช่วยสนับสนุนให้ข้าราชการและเจ้าหน้าที่รัฐ สามารถเดินทางไปเที่ยวในต่างจังหวัดได้ในวันธรรมดา ซึ่งไม่ถือเป็นวันลา เป็นระยะเวลา 2 วัน ระหว่างเดือนกรกฎาคม - ธันวาคม 2565 โดยจะเป็นหนึ่งในแนวทางการกระตุ้นการเดินทางท่องเที่ยวและการกระตุ้นการใช้จ่ายจากการท่องเที่ยวเพิ่มขึ้น และจะมีการเสนอต่อที่ประชุมคณะรัฐมนตรี (ครม.)ในภายในอาทิตย์หน้าขณะที่ กระทรวงการท่องเที่ยวและกีฬา ได้มีการตั้งคณะทำงานเพื่อไปเจรจากับนายชัชชาติ สิทธิพันธุ์ ผู้ว่าราชการกรุงเทพมหานคร ในเรื่องของเรือประกอบการในกรุงเทพมหานคร เพื่อจะพลิกฟื้นเวนิสตะวันออกของประเทศไทย ที่เป็นไฮไลท์สำคัญ ในการกระตุ้นให้นักท่องเที่ยวเดินทางมาท่องเที่ยว เช่น คลองโอ่งอ่าง คลองบางลำพู รวมถึงยังเป็นการช่วยเหลือผู้ประกอบการด้านเรือท่องเที่ยว ซึ่งยอดนักท่องเที่ยวชาวต่างชาติที่เดินทางเข้าประเทศไทยในปัจจุบัน อยู่ที่ 23,000-25,000 คน/วัน และคาดการณ์ว่าในเดือนกรกฎาคม 2565 อยากเห็นนักท่องเที่ยวเดินทางเข้าประเทศไทย 30,000 คน/วัน ในส่วนของการผ่อนปรนมาตรการ ถือว่ารัฐบาลได้ให้ของขวัญสำหรับอุตสาหกรรมการท่องเที่ยวแล้ว โดยการยกเลิกระบบ Thailand Pass สำหรับนักท่องเที่ยวชาวต่างชาติที่จะเดินทางเข้าประเทศไทยในวันที่ 1 กรกฎาคมนี้ และยังคงเน้นย้ำถึงการสวมหน้ากากอนามัยเพื่อป้องกันการแพร่ระบาดโควิด-19 ในพื้นที่แออัดแต่สามารถถอดหน้ากากอนามัยได้ในพื้นที่โล่งแจ้งตามความสมัครใจ